

 Tržaška cesta 19, 1535 Ljubljana T: 01 478 80 00

 F: 01 478 81 39

 E: gp.mzi@gov.si

 [www.mzi.gov.si](http://www.mzi.gov.si)

|  |
| --- |
| Številka: 410-8/2025/15 |
| Ljubljana, 25. 3. 2025 |
| **GENERALNI SEKRETARIAT VLADE REPUBLIKE SLOVENIJE****Gp.gs@gov.si** |
| **ZADEVA: Uvrstitev projekta »2430-25-0002 – Platforma za kooperativne prometne sisteme EU« v veljavni Načrt razvojnih programov 2025–2028 – predlog za obravnavo** |
| 1. Predlog sklepov vlade: |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24) je Vlada Republike Slovenije dne ……...... sprejela naslednjiSKLEP:V veljavni Načrt razvojnih programov 2025–2028 se, skladno s podatki iz priložene tabele,uvrsti projekt 2430-25-0002 Platforma za kooperativne prometne sisteme EU. Barbara Kolenko Helbl  generalna sekretarkaSklep prejmejo:* Ministrstvo za infrastrukturo
* Ministrstvo za finance
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| - mag. Alenka Bratušek, ministrica- Monika Pintar Mesarič, generalna direktorica- dr. Matej Vovk, vodja sektorja |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**  |
| Slovenija je ena izmed ustanovnih članic platforme C-Roads iz leta 2017, ko sta Ministrstvo za infrastrukturo kot upravičenec in DARS kot izvajalsko telo, pristopila platformi in sodelovala pri oblikovanju tehničnih specifikacij za storitve C-ITS (kooperativni inteligentni prometni sistemi). V okviru pilotnih projektov se je na avtocestnem omrežju Slovenije pričelo z vzpostavljanjem mreže C-ITS. Zaradi navedenega je glavni namen projekta možnost nadaljevanja platforme "C-Roads" z osrednjim ciljem opredeliti interoperabilne različice specifikacij storitev C-ITS za uvajanje interoperabilnih storitev C-ITS v Evropi na podlagi skupne domene zaupanja.Glavni cilj projekta Platforma za kooperativne prometne sisteme (C-Roads Extended) EU je nadaljnji razvoj usklajenih specifikacij storitev C-ITS za avtoceste, pa tudi za mesta in vozne parke vozil javnega prevoza ter za podporo vozil javnih služb, kot so gasilska ali druga intervencijska vozila. Platforma za kooperativne prometne sisteme je ta, ki ne vključuje implementacijskih del C-ITS, temveč prispeva tehnične podlage (specifikacije) z opredeljenimi in objavljenimi izdajami za usklajeno uvajanje storitev C-ITSMinistrstvo za infrastrukturo bo izvedlo vzpostavitev nacionalnega centralnega vozlišča C-ITS s tremi podsistemi: * Centralna postaja C-ITS (angl. Central C-ITS station),
* Platforma za izmenjavo standardiziranih sporočil C-ITS z zunanjimi deležniki vključno s čezmejno izmenjavo podatkov (angl. Interchange entity) in
* Nabor vmesnikov (angl. Middleware/C-ITS broker) za izmenjavo podatkov z obstoječimi in bodočimi akterji C-ITS, ki zagotavljajo podatke za delovanje predvidenih storitev sistemov C-ITS.

Z omenjeno strežniško infrastrukturo bo možno povezati vsa sporočila C-ITS pod enotno nacionalno okrilje. Celoten sistem bo omogočal integracijo podatkovnih virov za potrebe storitev kooperativni inteligentni prometni sistemi v informacijski sistem NCUP.Vrednost dodeljenih IPE sredstev na podlagi podpisanega Grant Agreementu za Slovenijo znaša 364.800 EUR, od tega je 182.400 EUR EU sredstev in prav toliko pripadajoče slovenske udeležbe, k lastni udeležbi je potrebno prišteti DDV za zunanje izvajalce, opremo in druge stroške, vrednost DDV-ja znaša 62.172 EUR. Celotna vrednost projekta z DDV za Ministrstvo za infrastrukturo znaša 426.972 EUR, vrednost celotnega projekta, z vsemi partnerji, pa znaša 13.057.410 EUR. Obdobje upravičenosti stroškov je do 31.8.2027 |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:  |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za infrastrukturo | 2430-17-0003 Upravljanje prometne politike | 221076 - Vseevropsko omrežje - IPE 21-27 - EU | 0,00 EUR | 0,00 EUR |
| Ministrstvo za infrastrukturo | 2430-17-0003 Upravljanje prometne politike | 221077 - Vseevropsko omrežje - IPE 21-27 - slovenska udeležba | 0,00 EUR | 0,00 EUR |
|  |
| SKUPAJ | **0,00 EUR** | 0,00 EUR |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za infrastrukturo | 2430-17-0003 Upravljanje prometne politike | 221076 - Vseevropsko omrežje - IPE 21-27 - EU | 31.928,00 EUR | 91.339,00 EUR |
| Ministrstvo za infrastrukturo | 2430-17-0003 Upravljanje prometne politike | 221077 - Vseevropsko omrežje - IPE 21-27 - slovenska udeležba | 42.320,00 EUR | 122.853,00 EUR |
| SKUPAJ | 74.248,00 EUR | 214.192,00 EUR |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**Sredstva za navedeni projekt so zagotovljena na Evidenčnem projektu 2430-17-0003 Upravljanje prometne politike in se bodo na nov projekt razporedila s potrditvijo projekta 2430-25-0002 Platforma za kooperativne prometne sisteme EU. |
| 7.b Predstavitev ocene finančnih posledic pod 40.000 EUR: |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:Vsebina gradiva se v ničemer ne nanaša na naloge in pristojnosti občin ter njihovih združenj. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Gradiva za uvrščanje projektov v veljavni Načrt razvojnih programov se ne objavljajo na spletnih straneh ministrstva. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|   mag. Alenka Bratušek MINISTRICA |

**Priloge:**

- Priloga 1: Informacija o projektu

- Priloga 2: Obrazec 3

1. **Informacija o projektu**

Splošni cilj:

Projekt omogoča nadaljevanje platforme »C-Roads« z osrednjim ciljem opredeliti interoperabilne različice specifikacij storitev C-ITS (kooperativni inteligentni prometni sistemi) za uvajanje interoperabilnih storitev C-ITS v Evropi na podlagi skupne domene zaupanja.

Kratek opis in kontekst:

Kooperativni inteligentni prometni sistemi (v nadaljevanju C-ITS) zaobjema nabor tehnologij in aplikacij, ki omogočajo učinkovito izmenjavo podatkov med vsemi akterji, ki prihajajo v stik s prometnim sistemom, in sicer s pomočjo mobilnih tehnologij in brezžične komunikacije. Komunikacija vključuje tako izmenjavo podatkov med vozili (V2V), kot izmenjavo podatkov in sporočil med vozili in prometno infrastrukturo (V2I). Na ta način C-ITS zagotavlja lokacijsko ustrezne, pravilne in pravočasne informacije uporabnikom glede na situacijo v kateri se trenutno nahajajo. C-ITS predstavlja nadgradnjo obstoječih sistemov ITS in razširja njihovo delovanje na področjih, kot so zagotavljanje prometne varnosti, zagotavljanje prometnih informacij v realnem času in upravljanje prometa.

Podlaga za aktivnosti vzpostavitve C-ITS je Direktiva 2010/40/EU, ki je podala usmeritve kaj je treba razviti, uskladiti in implementirati (kot npr. tehnične specifikacije, standarde, potrebne/minimalne zahteve, vmesnike, ukrepe). Skladno s 118. členom Zakona o cestah (ZCes-2) je za spremljanje razvoja in uporabe aplikacij in storitev, ter nadzor čezmejne harmonizacije in medobratovalnosti rešitev ITS in C-ITS pristojen NCUP (MZI).

Glavni poudarek projekta je nadaljnji razvoj usklajenih specifikacij »C-Roads C-ITS« in njihova redna objava v izdajah kot trdna podlaga za uvajanje kooperativnih inteligentnih prometnih sistemov (C-ITS) v Evropi. Za uresničitev usklajenega in medobratovalnega uvajanja storitev C-ITS v Evropi sta potrebna opredelitev skupne podlage postopkov digitalne prometne infrastrukture (DTI) za C-ITS, ki podpirajo tudi storitve inteligentnih prometnih sistemov (ITS), in neposredno sodelovanje s projekti uvajanja C-ITS ter drugimi zainteresiranimi stranmi. Čeprav je razširjeni C-Roads predlog platforme, ki ne vključuje neposredno uvedbe C-ITS, predstavlja tehnično podlago za usklajeno uvedbo storitev C-ITS in je zato povezan s projekti uvedbe C-ITS v številnih državah članicah EU.

Slovenija je ena izmed ustanovnih članic platforme C-Roads iz leta 2017, ko sta Ministrstvo za infrastrukturo kot upravičenec in DARS kot izvajalsko telo, pristopila platformi in sodelovala pri oblikovanju tehničnih specifikacij za storitve C-ITS. V okviru pilotnih projektov se je na avtocestnem omrežju Slovenije pričelo z vzpostavljanjem mreže C-ITS.

Utemeljitev

Projekt omogoča nadaljnje sodelovanje držav članic EU in upravljavcev cest v okviru platforme C-Roads za usklajeno uvajanje kooperativnih inteligentnih prometnih sistemov C-ITS v Evropi. Rezultati projekta, zlasti usklajene specifikacije C-Roads C-ITS, so osnova za usklajeno uvajanje C-ITS. Poleg tega je C-Roads potrebna podlaga za razpis CEF-T-2023-SIMOBGEN-ITS-WORKS, ki določa, da morajo biti projekti uvajanja C-ITS združljivi z usklajenimi specifikacijami C-Roads in morajo sodelovati s platformo C-Roads. Glede na ta dejstva je razširitev platforme C-Roads nujna za nadaljevanje dela v okviru platforme C-Roads s široko zavezanostjo držav članic in njihovo polno podporo pri uvajanju C-ITS.

Glavni poudarek projekta Platforma za kooperativne prometne sisteme EU je nadaljnji razvoj usklajenih specifikacij storitev C-ITS za avtoceste, pa tudi za mesta in vozne parke vozil javnega prevoza ter za podporo vozil javnih služb, kot so gasilci ali druga intervencijska vozila. Razširjeni partnerji projekta opredeljujejo in prilagajajo svoje postopke digitalne prometne infrastrukture (DTI – digital transport infrastructure) za potrebe C-ITS, ki podpirajo tudi storitve ITS (inteligentni prometni sistemi, oz. intelligent transport systems), in polno sodelovanje s projekti implementacije C-ITS in drugimi industrijskimi zainteresiranimi stranmi za uresničitev usklajenega in medobratovalnega uvajanja C-ITS v Evropi. C-Roads Extended je platforma, ki ne vključuje implementacijskih del C-ITS, temveč prispeva tehnične podlage (specifikacije) z opredeljenimi in objavljenimi izdajami za usklajeno uvajanje storitev C-ITS, zato je neposredno povezan s projekti uvajanja C-ITS v EU in uvajanjem vozil, opremljenih s C-ITS, na trg.

Platforma C-Roads temelji na obstoječem naboru specifikacij in implementiranih (vzpostavljenih) delujočih postajah C-ITS na cestnem omrežju EU in v vozilih, opremljenih z napravami za sprejem in oddajanje sporočil C-ITS. Na ta način je zajeta **celotna veriga od infrastrukture do vozila** (**I2V**, oz. »infrastructure to vehicle«) za nudenje storitev dinamičnih prometnih informacij. Celotna veriga zajema tudi zagotavljanje varnosti podatkov v skupni domeni zaupanja v Evropi. Platforma bo v okviru tega projekta razširila te specifikacije storitev na način, ki bo združljiv za nazaj, za vozne parke javnega prevoza v mestnih okoljih, pa tudi na področju avtomatizacije vozil, da se v prometnem omrežju EU uvedejo storitve sodelovalne, povezane in avtomatizirane mobilnosti (Cooperative, Connected and Automated Mobility - CCAM).

Partnerji razširjene platforme C-Roads pripravljajo, opredeljujejo in sprejemajo nov sklop specifikacij storitev C-ITS ter jih dajejo na voljo vsem implementacijskim projektom v Evropi, ki širijo pokritost cestnega omrežja, omrežja za prenos sporočil in storitve C-ITS, ki so na voljo evropskim potnikom, ter tako povečujejo varnost v cestnem prometu in zmanjšujejo s prometom povezane emisije ter pripravljajo prve korake za podporo I2V za uvedbo avtomatizirane mobilnosti v omrežju TEN-T.

Ker specifikacije platforme C-Roads temeljijo na **odprtih standardih in so javno dostopne**, omogočajo uvajanje tehnologij in storitev C-ITS tudi v drugih državah ter podpirajo hitro uvajanje glavnih inovacij s strani industrije in ponudnikov storitev, pa tudi javnih organov in upravljavcev cest.

V letih od 2020 do 2025 je na slovenskem omrežju avtocest in hitrih cest v upravljanju DARS sklopu projekta C-Roads Slovenija pilotno postavljenih in priključenih skupno 11 C-ITS obcestnih enot (RSU – Roadside Unit) z mikrovalovno tehnologijo ITS-G5. V letu 2024 je bila izvedena dobava, montaža in priključitev dodatnih 30 kompletov C-ITS obcestnih enot z mikrovalovno tehnologijo ITS-G5, vzpostavitev nadzorno krmilne enote, na katero se povežejo enote obcestne enote, povezava nadzorno krmilne enote na sistem C-ITS, ki ga je razvil DARS. S tem se je povečala pokritost omrežja AC in HC s C-ITS storitvami preko mikrovalovne tehnologije.

Ministrstvo za infrastrukturo bo izvedlo vzpostavitev nacionalnega centralnega vozlišča C-ITS s tremi podsistemi:

* + Centralna postaja C-ITS (angl. Central C-ITS station),
	+ Platforma za izmenjavo standardiziranih sporočil C-ITS z zunanjimi deležniki vključno s čezmejno izmenjavo (angl. Interchange entity) in
	+ Nabor vmesnikov (angl. Middleware/C-ITS broker) za izmenjavo podatkov z obstoječimi in bodočimi akterji C-ITS, ki zagotavljajo podatke za delovanje predvidenih storitev sistemov C-ITS.

Z omenjeno strežniško infrastrukturo bo možno povezati vsa sporočila C-ITS pod enotno nacionalno okrilje. Celoten sistem bo omogočal integracijo podatkovnih virov za potrebe storitev C-ITS v informacijski sistem NCUP.

Zaradi omenjenih aktivnosti na področju C-ITS v Sloveniji, je nujno sodelovanje na mednarodni Platformi za kooperativne prometne sisteme EU (*C-Roads Extended*), kjer poteka nadaljnji razvoj usklajenih specifikacij storitev C-ITS za avtoceste, pa tudi za mesta in vozne parke vozil javnega prevoza ter za podporo vozil javnih služb, kot so gasilci ali reševalna vozila. Platforma za kooperativne prometne sisteme EU ne vključuje implementacijskih del C-ITS, temveč prispeva tehnične podlage (specifikacije) z opredeljenimi in objavljenimi izdajami za usklajeno uvajanje storitev C-ITS, zato je neposredno povezana s projekti uvajanja C-ITS v EU in uvajanjem vozil, opremljenih s C-ITS, na trg. Slovenija bo v okviru tega projekta aktivno sodelovala pri oblikovanju in nadaljnjem razvoju usklajenih tehničnih specifikacij za storitve C-ITS.

Vrednost projekta v celoti znaša 13,1 mio EUR, Ministrstvu za infrastrukturo pa je dodeljenih 364.800 EUR oz 426.972 EUR z DDV-jem.

|  |  |  |  |  |
| --- | --- | --- | --- | --- |
| **STROŠKI PROJEKTA PO AKTIVNOSTIH** | **EU** | **LU** | **DDV** | **Skupna vrednost** |
| Stroški dela | 33.600,00 € | 33.600,00 € | - € | 67.200,00 € |
| Stroški zunanjih izvajalcev | 136.300,00 € | 136.300,00 € | 59.972,00 € | 332.572,00 € |
| Stroški opreme | 2.500,00 € | 2.500,00 € | 1.100,00 € | 6.100,00 € |
| Drugi stroški | 2.500,00 € | 2.500,00 € | 1.100,00 € | 6.100,00 € |
| Stroški službenih poti | 7.500,00 € | 7.500,00 € | - € | 15.000,00 € |
| **SKUPAJ** | **426.972,00 €** |

Obdobje upravičenosti stroškov je do 31.8.2027.

1. **Obrazec 3**





